คดีปล่อยกู้อนาคตใหม่ กฎหมายไม่ครอบคลุม อาจไม่ผิด
วิษณุติงกกต.อย่าใช้ดุลพินิจ ตู่เป็นปลื้มคนไทยแห่เชียร์ นปช.กลับลำคดีล้อมบ้านป๋า,กกต.ไม่รีบพิจารณาปมร้อน ธนาธร ปล่อยกู้ อนค. เลิศวิโรจน์-สันทัด บอกยังไม่เห็นวาระประชุม วิษณุ ติงอย่าใช้ดุลพินิจตัดสิน เรื่องนี้มันอาจไม่ผิดก็ได้ ชี้กฎหมายไม่ครอบคลุมยกประโยชน์ได้ มงคลกิตติ์ ขู่ฟ่อฟ้อง นักร้อง เอาถึงล้มละลาย ศรีสุวรรณ ไม่สนยื่น ป.ป.ช.สอบ 2 ส.ส.เข้าข่ายฟอกเงินหรือไม่ ตอกกลับอย่าวิตกจริต เจ๊หน่อย ขู่มีคลิปพร้อมแฉเจ้าของ ฟาร์มงูเห่า แต่ยังมั่นใจคนพท.ไม่ทรยศประชาชน อนุทิน ตีมึนข่าว 20 ส.ส.สวิงขั้ว เสรี ห่วงแก้ที่มา ส.ว.สุมไฟขัดแย้ง บิ๊กตู่ ปลื้มปริ่มกองหนุนแห่เชียร์ รับไม่ได้ใครมาตะโกนด่าเสียศักดิ์ศรี นปช.กลับลำสารภาพล้อมบ้าน ป๋าเปรม เต้น สำนึกขอศาลเมตตาให้รอลงโทษคณะกรรมการการเลือกตั้ง (กกต.) ยังไม่รีบนำปมร้อนคดีที่นายธนาธร จึงรุ่งเรืองกิจ หัวหน้าพรรคอนาคตใหม่ ปล่อยกู้แก่พรรคอนาคตใหม่ 191 ล้านบาท เข้าสู่ที่ประชุม กกต. ขณะที่นายวิษณุ เครืองาม รองนายกรัฐมนตรี มองว่าเรื่องนี้ไม่ควรใช้ดุลพินิจตัดสิน และหากกฎหมายไม่เขียนไว้แล้วเป็นผลร้ายก็ต้องยกประโยชน์,กกต.วางแผนยุทธศาสตร์ 20 ปี,เมื่อเวลา 09.00 น. วันที่ 23 ก.ย. ที่โรงแรมที เค. พาเลส & คอนเวนชั่น กรุงเทพมหานคร สำนักงานคณะกรรมการการเลือกตั้ง (กกต.) จัดประชุมเชิงปฏิบัติการเพื่อรับฟังความคิดเห็นต่อร่างแผนยุทธศาสตร์สำนักงาน กกต. 20 ปี (พ.ศ.2561-2580) มีนายสันทัด ศิริอนันต์ไพบูลย์ กกต.เป็นประธาน มีผู้บริหารสำนักงาน กกต. ทั้งส่วนกลาง ส่วนภูมิภาค ตัวแทนพรรคการเมือง ร่วมรับฟัง นายดำรงค์ วัฒนา ที่ปรึกษาจัดทำแผนร่างยุทธศาสตร์ฯ กล่าวว่า ร่างยุทธศาสตร์ดังกล่าวตั้งเป้าหมายว่า การดำเนินงานของสำนักงาน กกต.จะต้องก่อให้เกิดการพัฒนาด้านการเมืองในทุกมิติ เป็นที่เชื่อมั่นขององค์กร หน่วยงานภาครัฐ องค์กรภาคเอกชน รวมทั้งสาธารณชน หากไม่มีความเชื่อมั่นต่อให้ดำเนินการดีมากเพียงใด กกต.ก็จะถูกแซะทุกกรณี ต้องสร้างความเข้มแข็งของกระบวนการเลือกตั้งให้ได้คนดีมาปกครองบ้านเมือง และเป็นที่ยอมรับในการจัดกระบวนการเลือกตั้งอย่างมืออาชีพ,ยังไม่เห็นวาระร้อน ธนาธร,นายเลิศวิโรจน์ โกวัฒนะ กกต. กล่าวถึงกระแสข่าวจะมีการหยิบยกคำร้องนายธนาธร จึงรุ่งเรืองกิจ หัวหน้าพรรคอนาคตใหม่ ปล่อยกู้ให้พรรคอนาคตใหม่มาพิจารณาในที่ประชุม กกต.ว่า ยังไม่เห็นวาระการประชุมตามที่มีรายงานว่า กกต.จะพิจารณาเรื่องการกู้ยืมเงินของพรรคอนาคตใหม่ ส่วนกรณีที่นายธนาธรชี้แจงว่าเงินกู้ไม่ใช่เงินรายได้ของพรรคนั้น ต้องไปดูข้อกฎหมาย,นายสันทัด ศิริอนันต์ไพบูลย์ กกต. กล่าวว่า ยังไม่เห็นวาระงานเรื่องดังกล่าว หากที่ประชุมพิจารณาแล้วทางสำนักงานจะชี้แจงให้ทราบ,หากเข้าข่ายอาจตั้ง กก.สอบต่อ,ผู้สื่อข่าวรายงานจาก กกต.ว่า การประชุม กกต.ยังไม่มีการพิจารณาสำนวนตรวจสอบกรณีนายธนาธร เนื่องจากยังไม่บรรจุเป็นวาระให้พิจารณา แต่ กกต.ยังมีการประชุมต่อในวันที่ 24 ก.ย. จึงต้องรอดูว่าเรื่องดังกล่าวจะนำเข้าพิจารณาหรือไม่ อย่างไร ก็ตาม สำนวนที่สำนักงานเลขาธิการ กกต.เสนอไปยัง กกต.นั้น คาดว่าจะเป็นสำนวนที่พนักงานสอบสวนสอบสวนเบื้องต้นว่าข้อเท็จจริงตามคำร้องเป็นอย่างไร มีประเด็นข้อกฎหมายอะไรบ้าง พรรคการเมืองกู้เงินได้หรือไม่ เงินกู้เป็นรายได้ของพรรคหรือไม่ และการดำเนินการดังกล่าวของพรรคมีมูลเข้าข่ายเป็นความผิดตามกฎหมายหรือไม่ ซึ่งหาก กกต.เห็นว่าเข้าข่ายผิดก็คาดว่าจะมีการตั้งคณะกรรมการสอบสวนเพื่อตรวจสอบให้ชัดเจนว่าพรรคมีการนำเงินกู้ดังกล่าวไปใช้จ่ายอย่างไร อยู่ในหลักเกณฑ์ที่กฎหมายให้นำไปใช้จ่ายได้หรือไม่ และการนำเงินกู้ไปใช้จ่ายในกิจการของพรรคการเมืองสามารถทำได้หรือไม่,วิษณุ ติงอย่าใช้ดุลพินิจตัดสิน,ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวว่า ขอไม่ตอบว่าการให้พรรคอนาคตใหม่กู้ยืมเงินของนายธนาธรทำได้หรือไม่ กกต.กำลังตรวจสอบอยู่พูดไปจะกลายเป็นการชี้นำ กกต.ต้องสืบพยานให้รู้แน่ว่ามันคืออะไร ไม่ใช่การตัดสินโดยใช้ดุลพินิจ เพราะหากเป็นดุลพินิจจะชี้ซ้ายหรือขวาก็ได้ เรื่องนี้มันอาจไม่ผิดก็ได้ และเรื่องนี้ถือเป็นเรื่องใหม่ กฎหมายเดิมเรื่องการเงินไม่ได้รัดกุมเท่าปัจจุบัน และไม่ทราบว่าการกู้เงินจะถือเป็นรายได้ หรือไม่ กกต.เขาคงดูประเด็นนี้อยู่ และทางกฎหมายกับทางบัญชีกำหนดเรื่องเงินกู้ต่างกัน ถ้าผลออกมาแล้วไม่เชื่อก็ยังต้องไปศาลฎีกาแผนกคดีเลือกตั้ง มาตรฐานจะอยู่ตรงนั้น เมื่อถามว่าถ้าผลวินิจฉัยเป็นลบต่อพรรคอนาคตใหม่จะเกิดอะไรขึ้น นายวิษณุตอบว่า ไม่รู้ หากตอบไปจะกลายเป็นการชี้นำว่าผลเป็นลบ เรื่องนี้ไม่ว่าการวินิจฉัยจะออกมาอย่างไรถือว่าเป็นประโยชน์ มาตรฐานมันจะเกิดขึ้นมา,ก.ม.ไม่ครอบคลุมยกประโยชน์ได้,เมื่อถามย้ำว่าหากผลเป็นลบขึ้นมาต้องมีการคำนวณ ส.ส.บัญชีรายชื่อใหม่หรือไม่ นายวิษณุตอบว่า หากเหตุเกิดภายใน 1 ปีหลังเลือกตั้งต้องคำนวณใหม่ โดยเอาคะแนนมาคิด ส.ส.บัญชีรายชื่อใหม่ทั้งหมด อาจกระทบบ้าง แต่ถ้าไม่ใช่เรื่องของการทุจริต เช่น ส.ส.ลาออก ที่เขต 5 จ.นครปฐม หรือ ส.ส.ขาดคุณสมบัติ เพราะต้องคำพิพากษา ไม่ต้องคำนวณใหม่ เมื่อถามว่าเรื่องรายได้พรรคการเมืองที่กำหนดไว้ใน พ.ร.บ.ประกอบรัฐธรรมนูญว่าด้วยพรรคการเมืองมาตรา 62 ไม่ได้ระบุเรื่องกู้ยืมเอาไว้ ในทางกฎหมายแล้วต้องยกประโยชน์ให้จำเลยหรือไม่ นายวิษณุตอบว่า มันได้ทุกทาง ถ้ากฎหมายไม่เขียนไว้แล้วเป็นผลร้ายก็ต้องยกประโยชน์ แต่ถ้าไม่เขียนและเทียบเคียงได้ก็ต้องวินิจฉัย เมื่อถามว่าการยุบพรรคถือเป็นผลร้ายหรือไม่ นายวิษณุตอบว่า ทำไมจะไม่เป็นร้ายยิ่งกว่าอะไร,ให้ ป.ป.ช.ตีราคา โคตรเหล็กไหล,นายวิษณุยังกล่าวถึงประเด็นการยื่นบัญชีทรัพย์สินและหนี้สินต่อคณะกรรมการป้องกันและปราบปรามการทุจริตแห่งชาติ (ป.ป.ช.) ที่มีมูลค่าเกินจริงของ ส.ส. ว่า นายวิชา มหาคุณ อดีตกรรมการ ป.ป.ช. ออกมาให้ความเห็นถูกต้องว่า อันดับแรกต้องดูก่อนว่าของนั้นเป็นของจริงหรือไม่ เรื่องมูลค่านั้นบางทีมันแล้วแต่ใจคนจะกำหนด ถ้าของไม่จริงไปตีราคาเว่อร์เกินไปก็คงไม่ได้ แต่ถ้าของจริงจะตีราคาเว่อร์หรือไม่เว่อร์ค่อยเอาผู้เชี่ยวชาญมาดู เป็นดุลพินิจของ ป.ป.ช.ว่าจะเชื่ออย่างไร ในอดีตเคยมีอดีตรองปลัดกระทรวงการคลัง (นายนิพัทธ พุกกะณะสุต) ที่มีเหรียญรัชกาลที่ 5 และมีการตีราคาขายไป 30 กว่าล้านบาท แต่ ป.ป.ช.ไม่เชื่อในราคานี้ เพราะดูราคาในท้องตลาดแล้วมันไม่ใช่ เมื่อถามถึงกรณีเหล็กไหลจะนำราคาท้องตลาดจากตรงไหนมาเป็นตัววัด นายวิษณุตอบว่า ไม่ทราบคงไปเหนื่อยที่ ป.ป.ช. เจ้าของจะกำหนดอย่างไรช่างเขา แต่คนที่สงสัยก็ต้องพิสูจน์ให้ได้ว่าราคามันเป็นอย่างไรกันแน่ ส่วนจะเกี่ยวกับการฟอกเงินหรือไม่นั้นตนไม่ทราบ หากผลออกมาว่าเกินจริงและชี้แจงทรัพย์สินเป็นเท็จ แน่นอนตามกฎหมาย ป.ป.ช.มีผลอยู่แล้ว ถือว่ามีความผิด,กรณี มนัญญา ยื่นย้อนหลังได้,เมื่อถามถึงกรณีทนายความ น.ส.มนัญญา ไทยเศรษฐ์ รมช.เกษตรและสหกรณ์ ชี้แจงว่าการที่ น.ส.มนัญญายังไม่ยื่นบัญชีทรัพย์สินต่อ ป.ป.ช. เนื่องจากพ้นจากตำแหน่งนายกเทศมนตรีเมืองอุทัยธานี ไม่เกิน 1 เดือนก่อนเข้าเฝ้าถวายสัตย์ปฏิญาณ จึงเข้าข่ายได้รับการยกเว้นตาม พ.ร.บ.ประกอบรัฐธรรมนูญว่าด้วย ป.ป.ช. นายวิษณุตอบว่า เรื่องนี้ต้องให้ ป.ป.ช.เป็นคนชี้ ตอบไม่ถูกว่าตำแหน่งนายกเทศมนตรีเป็นตำแหน่งที่มาต่อกับตำแหน่งรัฐมนตรีหรือไม่ ไม่น่าลำบากอะไรสามารถไปดูมาตรฐานว่าคนที่เคยดำรงตำแหน่งในท้องถิ่นแล้วมาเป็น ส.ส. เขาต้องยื่นหรือไม่ ส่วนกรณีที่เลยกำหนดเวลาการยื่นมาแล้ว คิดว่าเรื่องนี้อาจทำหนังสือแจ้ง ป.ป.ช.ได้ว่าเมื่อวินิจฉัยว่าต้องยื่นก็ยื่นย้อนหลังไป เขาอะลุ่มอล่วยกันอยู่แล้วทั่วไปทุกคน,ขู่ฟ้อง นักร้อง ถึงล้มละลาย,ที่รัฐสภา นายมงคลกิตติ์ สุขสินธารานนท์ ส.ส.บัญชีรายชื่อ พรรคไทยศรีวิไลย์ เปิดแถลงข่าวพร้อมโชว์พระกริ่งปวเรศทองคำ พระร่วงหลังรางปืน พระสมเด็จไกเซอร์ ต่อสื่อมวลชนหลังถูกตั้งข้อสงสัยตั้งราคาแพงเว่อร์ว่า ขอย้ำว่าไม่ได้มีราคาสูงเกินจริง และยืนยันเป็นของแท้ ครอบครองมานานแล้ว มีคนนำมาให้เพราะตนช่วยเหลือคนมาเยอะกลัวจะถูกปองร้าย เพราะเห็นว่าตนเป็นคนดี ส่วนกรณีที่นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ที่ขู่จะยื่นตรวจสอบ คงเพราะอิจฉาที่ไม่มีแบบตน ต้องคนมีบุญเท่านั้นจึงจะได้ครอบครอง หากนายศรีสุวรรณก้าวล่วงกระทบทำให้เกิดความเสียหาย จะยื่นฟ้องเอาให้ล้มละลาย ถ้าต้องการก็พร้อมจัดให้ แค่ฟ้องเรียกค่าเสียหาย 200 ล้านบาท นักร้องก็ล้มละลายแล้ว ไม่ต้องกังวลจะเป็นการฟอกเงิน เพราะไม่คิดจะขายพระเครื่อง บัญชีทรัพย์สินตนทั้งตอนยื่นเข้าและยื่นออก ยังไงก็มีเท่าเดิม หรือหากขายไปก็ต้องมีหลักฐานชัดเจนว่าขายให้ใคร จึงไม่ใช่การฟอกเงิน และพร้อมไปชี้แจงข้อมูลกับ ป.ป.ช. แต่จะไม่ให้พระเครื่องไปดู กลัวถูกเปลี่ยน,ศรีสุวรรณ ไม่สนยื่นสอบ 2 ส.ส.,ที่สำนักงาน ป.ป.ช. นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย ยื่นคำร้องต่อ ป.ป.ช. ให้ไต่สวนการแสดงบัญชีทรัพย์สินของ ส.ส. 2 รายได้แก่ นายคฑาเทพ เตชะเดชเรืองกุล ส.ส.บัญชีรายชื่อ พรรคพลังไทยรักไทย และนายมงคลกิตติ์ สุขสินธารานนท์ ส.ส.บัญชีรายชื่อ พรรคไทยศรีวิไลย์ กรณีแจ้งมูลค่าทรัพย์สินที่มีราคาสูงเกินจริง อาทิ โคตรมหาเหล็กไหล มูลค่า 700 ล้าน และพระเครื่องต่างๆ อาทิ พระกริ่งปวเรศทองคำ 50 ล้านบาท อาจเป็นการจงใจยื่นบัญชีด้วยข้อความอันเป็นเท็จ นายศรีสุวรรณกล่าวว่า เป็นที่สงสัยว่าเป็นการสร้างมูลค่าลวงขึ้นมาหรือไม่ อาจเข้าข่ายธุรกรรมที่มีเหตุอันควรสงสัย ตาม พ.ร.บ.ป้องกันและปราบปรามการฟอกเงิน มาตรา 3 (5) ใช้เป็นข้ออ้างฟอกเงินผ่องถ่ายทรัพย์สินในอนาคต จึงอยากให้ ป.ป.ช.ออกระเบียบหลักเกณฑ์การกำหนดมาตรฐานมูลค่าทรัพย์สินประเภทต่างๆ เพื่อปิดช่องโหว่การเลี่ยงบาลี,ท้าให้ฟ้องตอกกลับวิตกจริต,นายศรีสุวรรณกล่าวต่อว่า ส่วนที่นายมงคลกิตติ์ระบุว่า ตนอิจฉาที่ไม่มีแบบเขานั้น จะไปอิจฉาอะไร ไม่ได้กระสันไปเป็นนักการเมือง ทั้งที่มีหลายพรรคติดต่อให้ลงเลือกตั้งที่ผ่านมา แต่ไม่สนใจ หากนายมงคลกิตติ์จะฟ้องแพ่งหลักร้อยล้านให้ตนล้มละลาย ก็ยินดี นักการเมืองต้องตรวจสอบได้ จะมาวิตกจริตไปทำไม หรือไม่อยากให้ใครมาตรวจสอบ ที่ผ่านมานายมงคลกิตติ์ตรวจสอบนักการเมืองมาไม่รู้กี่คน พอจะถูกตรวจสอบบ้างทำไมเป็นทุกข์เป็นร้อน หรือมีอะไรที่ไม่อยากให้ตรวจสอบหรือไม่,ยื่นหลักฐานเพิ่มเติมให้ กกต.,ต่อมาที่สำนักงาน กกต. นายศรีสุวรรณ จรรยา เข้ายื่นหนังสือต่อ กกต. ขอให้ตรวจสัญญากู้ยืมเงิน ระหว่างนายธนาธร จึงรุ่งเรืองกิจ หัวหน้าพรรคอนาคตใหม่ กับพรรคอนาคตใหม่ จำนวน 191 ล้านบาท เนื่องจากคำบรรยายของนายธนาธรต่อที่สมาคมผู้สื่อข่าวต่างประเทศแห่งประเทศไทย กับคำให้สัมภาษณ์ของ น.ส.พรรณิการ์ วานิช โฆษกพรรคอนาคตใหม่ ขัดแย้งกัน จึงต้องนำหลักฐานมายื่นเพิ่มเติมให้ กกต.พิจารณาก่อนส่งเรื่องให้ศาลรัฐธรรมนูญวินิจฉัย ตาม พ.ร.บ.ประกอบรัฐธรรมนูญว่าด้วยพรรคการเมืองมาตรา 62 ไม่มีข้อความใดระบุให้พรรคการเมืองกู้ยืมเงินได้ หาก กกต.พบว่าการกระทำของนายธนาธรและพรรคอนาคตใหม่ เป็นการฝ่าฝืน พ.ร.บ.ว่าด้วยพรรคการเมือง ขอให้ เอาผิดกับนายธนาธรและกรรมการบริหารพรรค ตามมาตรา 66 วรรคสองประกอบมาตรา 125 มีโทษปรับไม่เกิน 1 ล้านบาท และอาจถูกสั่งเพิกถอนสิทธิเลือกตั้งเป็นเวลา 5 ปี และให้เงินทรัพย์สินส่วนที่เกิน 10 ล้านบาท ตกเป็นของกองทุนพัฒนาพรรคการเมือง,เจ๊หน่อย ขู่มีคลิป ฟาร์มงูเห่า,ที่พรรคเพื่อไทย คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย กล่าวถึงกระแสข่าว ส.ส.เพื่อไทย 20 คน เตรียมย้ายไปซบพรรคพลังประชารัฐว่า เป็นความพยายามของรัฐบาลที่มา จากกลไกผิดปกติ เป็นรัฐบาลเสียงปริ่มน้ำที่ไม่มีเสถียรภาพ ต้องดิ้นรนเพื่อสืบทอดอำนาจต่อ ตั้งแต่วันแรกที่เลือกตั้งจบมีความพยายามจะเพาะฟาร์มงูเห่า ทั้งใช้เงินและข่มขู่เรื่องคดี วันนี้ยังมีความพยายามต่อโดยเสนออามิสสินจ้าง แต่โชคดีที่คนของพรรคเพื่อไทยมีอุดมการณ์ ไม่ทรยศประชาชนและเล่าให้ฟังหมด พรรคได้รวบรวมคลิปเสียง หลักฐานต่างๆไว้ แต่ขอยังไม่เปิดเผยรายละเอียดตอนนี้ เมื่อถามว่าเชื่อมั่นว่าหลักฐานที่มีจะสามารถเอาผิดได้หรือไม่ คุณหญิงสุดารัตน์ตอบว่า เราทำตามกฎหมาย ทำแบบคนไม่มีเส้น แต่คนที่มีอำนาจรอดทุกคดี ก็ไม่เป็นไร,มั่นใจคน พท.ไม่ทรยศประชาชน,เมื่อถามว่ามีแนวทางป้องกันตอนโหวตร่าง พ.ร.บ.งบประมาณฯหรือไม่ คุณหญิงสุดารัตน์ตอบว่า เป็นเรื่องภายใน ไม่สามารถบอกได้ เดี๋ยวจับเขาไม่ได้ เรามั่นใจว่า ส.ส.เพื่อไทยไม่กล้าทรยศประชาชน ส่วนที่มี ส.ว.เริ่มออกมาคัดค้านการแก้ไขรัฐธรรมนูญนั้น เป็นธรรมดา ส.ว.ที่ได้รับแต่งตั้งมา ก็ต้องคอยอุ้มคอยปกป้องกันเป็นธรรมดา แม้ คสช.จะตั้งมา แต่ท่านกินเงินเดือนประชาชน ทำอะไรก็คิดถึงประชาชนสักหน่อย,ไชยา ปูดพบฉ้อฉลงบภัยแล้ง,ขณะที่นายไชยา พรหมา ประธานกรรมาธิการติดตามการบริหารงบประมาณ สภาผู้แทนราษฎร กล่าวว่า คณะกรรมาธิการฯได้รับการร้องเรียนการใช้จ่ายงบประมาณแก้ไขปัญหาภัยแล้ง ที่รัฐบาลอนุมัติให้จังหวัดละ 200 ล้านบาทก่อนหน้านี้ โดยเฉพาะพื้นที่ภาคอีสาน อาจมีการทุจริตเกิดขึ้น มีการซอยงบออกเป็นโครงการละไม่เกิน 500,000 บาท เพื่อหลีกเลี่ยงการเปิดประมูลงานแบบอีบิดดิ้ง อีกทั้งงบดังกล่าวยังเป็นช่วงเดียวกับเหตุการณ์น้ำท่วมในหลายพื้นที่ จึงต้องเข้าไปตรวจสอบความโปร่งใส โดยจะทำงานร่วมกับหน่วยงานตรวจสอบของภาครัฐทั้งคณะกรรมการป้องกันและปราบปรามการทุจริตในภาครัฐ (ป.ป.ท.) และสำนักงานการตรวจเงินแผ่นดิน เพื่อรักษาผลประโยชน์ของแผ่นดิน ขอเรียกร้องให้รัฐบาลใช้งบกลางมาดูแลประชาชนที่เดือดร้อนจากน้ำท่วมขณะนี้ แทนที่จะนำไปจัดซื้ออาวุธยุทโธปกรณ์ช่วงที่ผ่านมา,ยึกยักสอบจริยธรรม บิ๊กตู่,น.อ.อนุดิษฐ์ นาครทรรพ เลขาธิการพรรคเพื่อไทย กล่าวว่า 7 พรรคร่วมฝ่ายค้าน เลื่อนการพิจารณาแนวทางการยื่นตรวจสอบจริยธรรม พล.อ.ประยุทธ์ จันทร์โอชา นายกฯและ รมว.กลาโหม ไปเป็นวันที่ 24 ก.ย. ที่พรรคเพื่อไทย เนื่องจากการประชุม 7 พรรคร่วมฝ่ายค้านที่มีประจำทุกวันจันทร์ ต้องเลื่อนออกไปเป็นวันอังคารเพื่อความพร้อมขององค์ประชุม เรื่องดังกล่าวจึงต้องเลื่อนหารือออกไปด้วย อย่างไรก็ตามหลังการประชุมเสร็จจะมีข้อยุติที่ชัดเจนและจะแถลงข่าวให้ทราบต่อไป,อนุทิน มึนข่าว ส.ส.พท.สวิงขั้ว,ด้านนายอนุทิน ชาญวีรกูล รองนายกรัฐมนตรีและ รมว.สาธารณสุข กล่าวถึงกระแสข่าว ส.ส.พรรคเพื่อไทยประมาณ 20 คน จะย้ายมาร่วมลงมติสนับสนุนร่าง พ.ร.บ.งบประมาณรายจ่ายประจำปี 2563 หรือร่างกฎหมายที่สำคัญของรัฐบาลว่า ไม่ทราบ มันก็เป็นข่าว ยังไม่เห็นการเคลื่อนไหวอะไรที่มีแนวโน้มว่าจะมีการสลับขั้วสลับข้างอะไร เรื่องการเมืองเป็นเรื่องที่เรารับสถานการณ์เป็นวันๆไป ผมคิดว่ามันคงไม่ง่ายขนาดนั้น ยุคนี้สมัยนี้ผลงานคือข้อพิสูจน์ ถ้าเราเสนอสิ่งที่ดีเป็นประโยชน์ต่อประชาชน ประชาชนเขาไม่ได้คิดหรอกว่าคนที่เขาเลือกมานั้นจะมาเป็นฝ่ายค้านหรือรัฐบาล และรัฐบาลก็ดูแลประชาชนทั้งประเทศอยู่แล้ว,เสรี ห่วงแก้ที่มา ส.ว.สุมไฟ,ที่รัฐสภา นายเสรี สุวรรณภานนท์ ส.ว. ประธานกรรมาธิการการพัฒนาการเมืองและการมีส่วนร่วมของประชาชน วุฒิสภากล่าวว่า ที่ประชุม กมธ.ตกผลึกถึงหลักการแก้ไขรัฐธรรมนูญว่า ต้องเป็นประเด็นที่เป็นประโยชน์กับประชาชน และบ้านเมือง ต้องมีความจริงใจให้ทุกฝ่ายมีส่วนร่วม รวมถึงต้องรับฟังความเห็นจากทุกฝ่าย แต่ยังไม่เห็นประเด็นไหนที่ต้องแก้ไข โดยเฉพาะข้อเสนอให้แก้ไขที่มาและอำนาจของ ส.ว. มองว่าเป็นประเด็นสร้างความขัดแย้ง เป็นการตั้งแง่ระหว่างกัน อาจทำให้กลายเป็นความขัดแย้งกันได้ และมองว่าฝ่ายค้านไม่ได้จริงใจที่จะแก้ไขรัฐธรรมนูญ เพราะเสนอและรับฟังความเห็นจากคนของฝ่ายตัวเองเท่านั้น การเสนอประเด็นแก้ไขที่มา ส.ว.อาจทำให้เกิดความกินแหนงแคลงใจ ขาดการร่วมมือ อย่าลืมว่าการแก้รัฐธรรมนูญได้ต้องอาศัยเสียง ส.ว.ไม่น้อยกว่า 1 ใน 3 หรือ 85 คน ทั้งนี้ กมธ.เตรียมเปิดเวทีรับฟังความเห็นจากประชาชนทุกฝ่าย และเปิดช่องทางสื่อสารรับฟังความเห็นต่อประเด็นและข้อเสนอการแก้ไขรัฐธรรมนูญ,วิษณุ ปัดไม่รู้ไทม์ไลน์ ลต.ท้องถิ่น,ที่ทำเนียบรัฐบาล นายวิษณุ เครืองาม รองนายกรัฐมนตรี กล่าวถึงความชัดเจนการจัดการเลือกตั้งผู้ว่าราชการกรุงเทพมหานคร (ผู้ว่าฯ กทม.) และเลือกตั้งท้องถิ่นว่า คงต้องถามกระทรวงมหาดไทย โดยกรมส่งเสริมการปกครองส่วนท้องถิ่นจะดูความพร้อมต่างๆ รวมถึงการพิจารณาปรับปรุงกฎหมาย และรัฐบาลต้องปรึกษากับพรรคร่วมรัฐบาล เพราะต้องนำเข้าสู่การพิจารณาของคณะรัฐมนตรี (ครม.) ต้องพิจารณาความพร้อมในทุกปัจจัย ระดับองค์การบริหารส่วนตำบล (อบต.) ดูแล้วจะมีปัญหาเพราะคิดปรับปรุงโครงสร้างกันอยู่ แต่ขณะนี้ก็ยังทำงานได้,บิ๊กตู่ ปลื้มกองหนุนแห่เชียร์,สำหรับภารกิจการเดินทางไปเข้าร่วมประชุมสมัชชาสหประชาชาติ สมัยสามัญ ครั้งที่ 74 ระหว่างวันที่ 21-27 ก.ย. ที่นครนิวยอร์ก สหรัฐอเมริกาของ พล.อ.ประยุทธ์ จันทร์โอชา นายกรัฐมนตรีและ รมว.กลาโหม เมื่อเวลา 11.05 น. วันที่ 22 ก.ย. (ตามเวลาท้องถิ่นช้ากว่าไทย 11 ชั่วโมง) พล.อ.ประยุทธ์ พร้อมด้วยนางนราพร จันทร์โอชา ภริยา และคณะ เดินทางถึงท่าอากาศยานนานาชาติจอห์น เอฟ. เคเนดี้ ก่อนเข้าพักยังโรงแรมพลาซาแอทธินี โดยมีกลุ่มคนไทยในนิวยอร์ก และจากต่างรัฐมารอต้อนรับมอบดอกไม้ให้กำลังใจ ชูป้าย รักหมดใจ ลุงตู่สู้ไม่ถอย ลุงตู่สู้ๆ พวกเราเป็นกำลังใจให้เสมอ พร้อมพากันส่งเสียงเชียร์ ขณะที่ น.ส.ศิริมา บุญชื่น อายุ 62 ปี กล่าวว่ามาต้อนรับให้กำลังใจนายกฯเป็นครั้งที่ 4 แล้ว ชื่นชอบเพราะเป็นคนที่พูดจริงทำจริง รักประเทศชาติ ศาสนา และพระมหากษัตริย์ ภายนอกดูเคร่งขรึมแต่ภายในจิตใจดี ขอให้เป็นนายกฯอีกหลายสมัย,ย้ำรักสามัคคีอย่าลืมแผ่นดินแม่,จากนั้นเวลา 15.30 น. พล.อ.ประยุทธ์ได้พบปะกับตัวแทนชุมชนคนไทยในสหรัฐฯ หัวหน้าสำนักงานทีมประเทศไทย เครือข่ายสมาคมและชมรมคนไทย กลุ่มนักวิชาชีพชาวไทยในรัฐนิวยอร์กและรัฐใกล้เคียง ผู้แทนสมาคมนักวิชาชีพไทยในสหรัฐฯและแคนาดา นักศึกษาไทยในสหรัฐฯ 175 คน ขอบคุณในกำลังใจ ช่วง 5 ปีที่ผ่านมาสามารถเดินทางไปได้หลายประเทศไม่ได้รังเกียจอะไร ภูมิใจและยินดีได้เห็นคนไทยเป็นพลเมืองที่ดีของสหรัฐฯ ประกอบอาชีพและธุรกิจได้รับการยอมรับ มีสิทธิเสรีภาพทัดเทียมกับชาวอเมริกัน ขอให้มีความรักความสามัคคี อย่าลืมแผ่นดินแม่ นำเสนอไทยในทางบวกสร้างความเชื่อมั่น,รับไม่ได้ตะโกนด่าเสียศักดิ์ศรี,นายกฯกล่าวว่า เวลานี้เสถียรภาพทางการเมืองไทยดีขึ้น ไม่ต้องการขัดแย้งกับใครมีแต่คนที่ต้องการขัดแย้งกับตนตลอดเวลา โชคดีที่มีสุขภาพแข็งแรงโชคดีที่มีภริยาคอยดูแล ทำงานเสร็จกลับบ้านดูเน็ตฟลิกซ์ กับภริยาชอบดูหนังแนวสืบสวนสอบสวนเลยติดชอบดูไปด้วยสนุกดี และอ่านหนังสือบ้างทั้งไทยอังกฤษให้ภริยาช่วยแปล มีเวลาก็พยายามพักผ่อนให้มากที่สุด เสาร์-อาทิตย์ออกกำลังกาย เป็นนายกฯไปไหนลำบากมี รปภ.ติดตาม หากจะให้ไปคนเดียวใครจะเสี่ยงกับตน ไม่ได้กลัวตายแต่มันเสียศักดิ์ศรี หากอยู่ดีๆมีใครมาตะโกนด่า เคาะหัว ชกหน้า แต่คิดว่าคงไม่มีใครทำร้าย เพราะตนมีแต่รอยยิ้มแบบนี้ คงไม่มีใครเกลียดมากมายนัก,ยันแก้รัฐธรรมนูญตามขั้นตอน,นายกฯกล่าวต่อว่า บางทีเหนื่อยกินข้าวไม่ได้ เพราะบางทีงานเครียด แต่ไม่ได้บ่นถ้าบ่นมากเดี๋ยวบอกให้ลาออกอีก ถ้าไปติดตามผ่านสื่อจะเห็นว่าประเทศมีความขัดแย้งสูง แต่ความจริงไม่ได้มีปัญหาต่อการบริหารราชการแผ่นดินเพราะบริหารด้วยหลักการและกฎหมาย 5 ปีที่ผ่านมาแก้กฎหมายไปกว่า 400 ฉบับ และจะมีแก้ไขไปเรื่อยๆไม่ว่าจะเรื่องรัฐธรรมนูญหรืออะไรก็ตาม มีมาตราแก้ไขก็ทำไปตามนั้นตามลำดับความสำคัญเร่งด่วน ผู้สื่อข่าวรายงานว่า ช่วงแนะนำตัวนายดิสทัต โหตระกิตย์ เลขาธิการนายกรัฐมนตรี นายกฯกล่าวว่า ที่เลือกคนนี้มาเพราะเป็นเลขาธิการกฤษฎีกาเก่า รู้กฎหมายทุกอัน ไม่อย่างนั้นนายกฯถูกต้ม,นปช.กลับลำสารภาพล้อมบ้านป๋า,ที่ห้องพิจารณา 701 ศาลอาญา ศาลนัดอ่านคำพิพากษาศาลฎีกา คดีชุมนุมปิดล้อมบ้านพักสี่เสาเทเวศร์ของ พล.อ.เปรม ติณสูลานนท์ อดีตประธานองคมนตรีและรัฐบุรุษเมื่อปี 2550 คดีดำ อ.3531/2552 ที่พนักงานอัยการฝ่ายคดีอาญา 10 เป็นโจทก์ฟ้องนายนพรุจ หรือนพรุฒ วรชิตวุฒิกุล อดีตแกนนำกลุ่มพิราบขาว 2006 นายวีระศักดิ์ เหมะธุลิน นายวันชัย นาพุทธา นายวีระกานต์ มุสิกพงศ์ อดีตประธานแนวร่วมประชาธิปไตยต่อต้านเผด็จการแห่งชาติ (นปช.) นายณัฐวุฒิ ใสยเกื้อ เลขาธิการ นปช. นายวิภูแถลง พัฒนภูมิไท และ นพ.เหวง โตจิราการ แกนนำ นปช. เป็นจำเลยที่ 1-7 ฐานมั่วสุมกันตั้งแต่ 10 คนขึ้นไปใช้กำลังประทุษร้าย ก่อให้เกิดความวุ่นวายในบ้านเมือง ทั้งนี้ศาลชั้นต้นและศาลอุทธรณ์ได้ยกฟ้องจำเลยที่ 2-3 ไปแล้ว โดยศาลอาญาแจ้งว่า ก่อนนัดฟังคำพิพากษาจำเลยที่ 4-7 ได้ยื่นคำร้องขอถอนคำให้การเดิมที่เคยปฏิเสธความผิดขอต่อสู้คดี และยื่นคำให้การใหม่ เป็นให้การรับสารภาพ ไม่ต่อสู้คดี ศาลอาญาพิจารณาแล้ว ให้งดอ่านคำพิพากษาฎีกาคดีไว้ก่อน และเห็นควรส่งคำร้องของจำเลยที่ 4-7 และคำพิพากษาศาลฎีกา คืนให้ศาลฎีกาพิจารณาเพื่อมีคำสั่งต่อไป,สำนึกขอศาลเมตตาให้รอลงโทษ,นายณัฐวุฒิ ใสยเกื้อ แกนนำ นปช. กล่าวว่า ในวันเกิดเหตุพวกตนต้องการไปชุมนุมปราศรัยที่หน้าบ้านสี่เสา แล้วจะเดินทางกลับตามเวลาที่ได้ตกลงกันไว้กับเจ้าหน้าที่ตำรวจ แต่เมื่อเกิดเหตุการณ์กระทบกระทั่งนำมาสู่การบาดเจ็บ ทั้งประชาชนและเจ้าหน้าที่ตำรวจ รู้สึกเสียใจ ได้แถลงในคำร้องว่า ได้สำนึกกับสิ่งที่เกิดขึ้น ไม่ได้มีความขัดแย้งเป็นการส่วนตัวกับ พล.อ.เปรม แต่อย่างใด ในท้ายคำร้องยังกราบเรียนต่อศาลว่า ขอความเมตตาจากศาล ได้พิจารณาลงโทษสถานเบา หากโทษนั้นยังคงเป็นการตัดสินจำคุกอยู่ ขอศาลได้โปรดพิจารณารอการลงโทษให้กับจำเลยด้วย,เด็ก พปชร.ฟ้องโดนเฟกนิวส์,ที่กองบังคับการปราบปรามการกระทำความผิดเกี่ยวกับอาชญากรรมทางเทคโนโลยี (ปอท.) น.ส.ทิพานัน ศิริชนะ รองโฆษกพรรคพลังประชารัฐ เข้าแจ้งความกับ พ.ต.อ.ศิริวัฒน์ ดีพอ รอง ผบ.ปอท.เพื่อเอาผิดผู้โพสต์เฟซบุ๊กและเผยแพร่ภาพถ่ายของตนเอง พร้อมข้อความกล่าวหาว่า ตนระบุใครเห็นต่างจากรัฐบาลถือว่าเป็นขบวนการทำลายประเทศ โดยนำภาพข้อความพร้อมภาพดังกล่าว ที่ถูกแชร์ในโซเชียลมีเดีย มามอบให้ตำรวจเป็นหลักฐาน น.ส.ทิพานันกล่าวว่า ยืนยันไม่เคยพูดในลักษณะดังกล่าว และภาพเป็นภาพที่เคยให้สัมภาษณ์กับในประเด็นอื่น การกระทำดังกล่าวสร้างความเข้าใจผิด ทำให้ถูกต่อว่าถูกเกลียดชัง จึงต้องออกมายืนยันความบริสุทธิ์ เข้าแจ้งความเป็นตัวอย่างให้ทุกคนต้องไม่ทนต่อข่าวปลอมที่ก่อให้เกิดความแตกแยก,หม่อมเต่า ไม่ยุ่งโผโยกย้าย,ที่กระทรวงแรงงาน ม.ร.ว.จัตุมงคล โสณกุล รมว.แรงงาน กล่าวถึงการเสนอบัญชีรายชื่อแต่งตั้งอธิบดีและรองปลัดกระทรวงแรงงาน รวม 6 ตำแหน่งว่า จะเสนอรายชื่อทั้งหมดเข้าที่ประชุมคณะรัฐมนตรี (ครม.) วันที่ 24 ก.ย. เพื่อขอความเห็นชอบสาเหตุที่เสนอล่าช้าไม่มีอะไรลับลมคมใน แต่เป็นเพราะตนไม่รู้จักใครจึงมอบให้ปลัดกระทรวงไปพิจารณาหาคนที่มีความรู้ความสามารถและมีความเหมาะสมที่สุด แต่ถึงวันนี้ก็ยังไม่เห็นรายชื่อ อีกทั้งปลัดกระทรวงแรงงานยังไม่มีการเข้ามาคุยในเรื่องนี้ การแต่งตั้งรอบนี้ตนไม่เข้าไปยุ่งเพราะไม่รู้จักใคร ปล่อยไปก่อนให้แต่ละคนทำงานพิสูจน์ตัวเอง เมื่อถามว่ามีข่าวว่าข้าราชการในกระทรวงแรงงานไปวิ่งเต้นกับนักการเมืองในพรรครวมพลังประชาชาติไทย (รปช.) ม.ร.ว.จัตุมงคลตอบว่า ไม่มีใครวิ่งมาที่ตน แต่กับพรรคก็คงมีมั่งหรืออาจไปวิ่งกับปลัดกระทรวงหรือไม่ ตนก็ไม่ทราบ ขณะนี้ก็เรียกใช้งานผู้อำนวยการกองกับสำนักอยู่ 2 คน ซึ่งทำงานดี มีแววควรได้รับการสนับสนุนให้โตขึ้นมากกว่าไปเป็นผู้ตรวจกระทรวง,ยันรถตู้ บิ๊กตู่ ไม่เกี่ยวแก๊งค้ายา,อีกเรื่องกรณีเจ้าหน้าที่ตำรวจจับกุมตัวนายสมพงษ์ หรือขลุด เรืองศรี ผู้ต้องหาเครือข่ายยาเสพติดรายใหญ่ในพื้นที่เกาะสมุย จ.สุราษฎร์ธานี และจากการตรวจค้นสำนักงานห้างหุ้นส่วนจำกัดเรืองศรี กรุ๊ฟ บริการรถตู้วีไอพีใช้เช่า พบรถตู้โตโยต้า อัลพาร์ด สีดำทะเบียน 1177 สุราษฎร์ธานี ซึ่งเป็นคันเดียวกับที่ พล.อ.ประยุทธ์ จันทร์โอชา นายกฯและ รมว.กลาโหม เคยใช้ระหว่างปฏิบัติภารกิจที่ จ.สุราษฎร์ธานี เมื่อวันที่ 13 ก.ย.นั้น นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พล.ต.ท.ชินภัทร สารสิน ผบช.ปส. รายงานแล้วว่า เจ้าของรถไม่มีส่วนเกี่ยวข้องกับยาเสพติด แต่บังเอิญสถานที่จอดใกล้เคียงที่เข้าตรวจค้นไม่พบความเชื่อมโยงกัน ขณะนี้อยู่ระหว่างเตรียมข้อมูลให้นายดิสทัต โหตระกิตย์ เลขาธิการนายกฯ เพื่อรายงานนายกฯทราบ,ป้อม ชี้คงไม่จัดรถเฮงซวยมาให้,ที่กรมป้องกันและบรรเทาสาธารณภัย (ปภ.) พล.อ.ประวิตร วงษ์สุวรรณ รองนายกฯ กล่าวว่า ไม่เกี่ยวกัน ประชาชนศรัทธาแล้วนำรถมาให้นายกฯนั่ง ยืนยันประกอบสัมมาอาชีพบริสุทธิ์ จังหวัดต้องตรวจสอบรถก่อนที่จะนำมาให้นายกฯนั่งได้สกรีนอยู่แล้วคงไม่นำรถเฮงซวยมาให้นายกฯ ขณะที่พล.อ.อนุพงษ์ เผ่าจินดา รมว.มหาดไทย กล่าวว่า คนที่จัดเตรียมรถเป็นคนในพื้นที่ส่วนใหญ่เป็นภาคเอกชน และต้องเป็นคนดีจัดรถอะไรมาได้จะจัดมาช่วยไม่มีค่าใช้จ่าย ยืนยันเจ้าของรถที่นายกฯนั่งเป็นคนดี มีจิตสาธารณะไม่เกี่ยวข้องกับการค้ายาเสพติด,เร่งสางปัญหาทรัพยากรทางทะเล,พ.อ.พัชร์ชศักดิ์ ปฏิรูปานนท์ ผู้ช่วยโฆษกประจำรองนายกรัฐมนตรีด้านความมั่นคง กล่าวว่า พล.อ.ประวิตร วงษ์สุวรรณ รองนายกฯ เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติครั้งที่ 2/2562 โดยที่ประชุมเห็นชอบโครงการนำร่องการใช้ขาแท่นหลุมผลิตปิโตรเลียม 8 ขาแท่น ไปจัดวางเป็นปะการังเทียมบริเวณเกาะพะงัน จ.สุราษฎร์ธานี รับทราบการจัดตั้งสวนพฤกษศาสตร์ป่าชายเลนนานาชาติ ทั้งยังเห็นชอบออกกฎกระทรวงพื้นที่ป่าชายเลน จ.ระนอง ให้เป็นพื้นที่ป่าชายเลนอนุรักษ์ ออกกฎกระทรวงให้เกาะโลซิน จ.ปัตตานี เป็นเขตพื้นที่คุ้มครองทรัพยากรทางทะเลและชายฝั่ง จัดทำร่างแผนอนุรักษ์พะยูนแห่งชาติภายใต้แผนแม่บทมาเรียมโปรเจกต์ และกำหนดให้วันที่ 10 พ.ค. เป็นวันป่าชายเลนประจำปีของทุกปี
กกต.ไม่รีบพิจารณาปมร้อน ธนาธร ปล่อยกู้ อนค. เลิศวิโรจน์-สันทัด บอกยังไม่เห็นวาระประชุม วิษณุ ติงอย่าใช้ดุลพินิจตัดสิน เรื่องนี้มันอาจไม่ผิดก็ได้ ชี้กฎหมายไม่ครอบคลุมยกประโยชน์ได้
ธนาธร จึงรุ่งเรืองกิจ,เงินกู้,พรรคอนาคตใหม่,วิษณุ เครืองาม,คณะกรรมการการเลือกตั้ง,ข่าวหน้า1